**KGJK, Nr. 352/2017**

**7 dhjetor 2017**

**KËSHILLI GJYQËSOR I KOSOVËS (KGJK**) në bazë të nenit 108 të Kushtetutës së Republikës së Kosovës, Ligjit nr. 03/L-223 për Këshillin Gjyqësor të Kosovës, nenit 2, paragrafi 3 të Ligjit Nr.05/L-033 për Ndryshimin dhe Plotësimin e Ligjit Nr.03/L-223 për Këshillin Gjyqësor të Kosovës, Ligjit Nr.03/L-199 për gjykatat dhe nenit 30 të Rregullores mbi Organizmin dhe Veprimtarinë e Këshillit Gjyqësor të Kosovës, në mbledhjen e194-të, të mbajtur me 7 dhjetor 2017, merr këtë:

**V E N D I M**

1. Këshilli Gjyqësor i Kosovës kërkon nga Qeveria e Republikës së Kosovës vazhdimin e pagesës shtesë në shumën prej 300 € për të gjithë gjyqtarët e krimeve të rënda për vitin 2018.
2. Për gjyqtarët e niveleve të tjera të lejohet një shtesë në përputhje me nivelin e tyre të përgjithësisë.
3. Vendimi hyn në fuqi me datë 7 dhjetor 2017.

**A r s y e t i m**

Më vendimin e Qeverisë së Republikës së Kosovës Nr.06/148 të datës 30 qershor 2017 është aprovuar kërkesa e Këshillit Gjyqësor të Kovës për kompensimin e shtesave dhe stimulimi financiar për 85 gjyqtar për krime të renda për vitin 2017 në shumën prej 321,300 € ( treqind e njëzet e njëmijë e treqind euro), përkatësisht shtesë mujore për gjyqtaret e lartpërmendur në shumën prej 300 €.

Më datë 17.10.2017 gjyqtarët e dhomës së Posaçme të Gjykatës Supreme të Kosovës i janë drejtuar Këshillit Gjyqësor të Kosovës më një letër përmes së cilës kanë kërkuar që shtesa prej 300 € t’ju mundësohet të gjithë gjyqtarëve te kësaj gjykate.

Këshilli Gjyqësor i Kosovës pas shqyrtimit të kërkesës së gjyqtarëve të dhomës së Posaçme të Gjykatës Supreme të Kosovës si dhe pas diskutimeve lidhur më ketë çështje, vlerësoj se përveç stimulimit

financiar për gjyqtarët e krime të rënda duhet t’u mundësohet një shtesë tjetër stimuluese gjithë gjyqtarëve të gjykatave të Republikës së Kosovës, shtese kjo e cila do të vlerësohet në përputhje me nivelin dhe përgjithësisë e tyre.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

 Nehat IDRIZI,

 Kryesues i Këshillit Gjyqësor të Kosovës

*Kopje e vendimit i dërgohet:*

* *Sekretariatit të KGJK-së*
* *Arkivit*